માનવમિત્ર, ગાંધીનગર : રાજ્યમાં બાળ મજૂરીનો કાયદો ફક્ત કાગળ પર અસ્તિત્વ ધરાવતો હોય તેવું પ્રતિત થઇ રહ્યું છે. રાજ્યમાં લાખો બાળ મજુરો વિવિધ જગ્યાએ શિક્ષણ અને બાળપણનાં ભોગે મજુરી કરી રહ્યા છે. જો કે રાજ્ય સરકારને બાળ મજુરી અટકાવવી નાં હોય તે રીતે હાલ કોઈપણ જાતની કાર્યવાહી કરવામાં આવી રહી નથી. વિધાનસભામાં પણ ધારાસભ્ય દ્વારા આ અંગે પ્રશ્ન પુછાતા ઉડાઉ જવાબો આપવામાં આવ્યાં હતા.